S-141/2011

Mál þetta höfðaði ríkissaksóknari með ákæru 30. maí 2011 á hendur ákærða, X…, kt. …, … í …. Málið var dómtekið 26. september 2011.

Í ákæru segir að málið sé höfðað gegn ákærða „aðallega fyrir kynferðisbrot, til vara fyrir kynferðisbrot og brot gegn barnaverndarlögum, með því að hafa aðfaranótt mánudagsins 2. ágúst 2010, í svefnherbergi að …, …, áreitt kynferðislega þáverandi sambúðarbarn sitt, A…, fædda …, sem þá var 16 ára að aldri, með því að leggjast upp í rúm hjá henni og faðma hana, káfa á brjóstum, maga og kynfærum hennar innanklæða og reyna ítrekað að setja fingur inn í kynfærin á henni, og síðar sömu nótt, í öðru herbergi í sama húsi, með því að reyna að halda á henni og taka hana úr rúmi og fara með höndina inn fyrir nærbuxur hennar og þefa af kynfærum hennar.

Telst þetta aðallega varða við 2. mgr. 201. gr. almennra hegningarlaga nr. 19/1940, sbr. 9. gr. laga nr. 40/1992 og 10. gr. laga. nr. 61/2007, en til vara við 199. gr. almennra hegningarlaga, sbr. 8. gr. laga nr. 61/2007, og 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu B…, kt. …, fyrir hönd ólögráða dóttur sinnar, A…, kt. …, er þess krafist að kærði verði dæmdur til að greiða brotaþola bætur að fjárhæð kr. 1.500.000 ásamt vöxtum samkvæmt 8. gr. sbr. 4. gr. laga um vexti og verðtryggingu nr. 38/2001, frá 2. ágúst 2010 til þess dags að mánuður er liðinn frá birtingu bótakröfu, en með dráttarvöxtum samkvæmt 1. mgr. 6. gr. laga nr. 38/2001 frá þeim degi til greiðsludags. Þá er þess krafist að kærði verði dæmdur til að greiða brotaþola málskostnað þar með talið þóknun réttargæslumanns samkvæmt síðar framlögðu málskostnaðaryfirliti.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið en það varðar við 2. mgr. 201. gr. almennra hegningarlaga, með síðari breytingum, þar sem brotaþoli var sambúðarbarn ákærða.

Samkvæmt vottorði sakaskrár ríkisins gekkst ákærði undir sektargerð lögreglustjóra 7. október 2009 vegna brots gegn umferðarlögum. Var refsing ákveðin 70.000 króna sekt auk þess sem ákærði var sviptur ökurétti í fjóra mánuði. Ákærði er ekki með önnur mál á sakaskrá.

Við ákvörðun refsingar er þess að gæta að með broti sínu misnotaði ákærði sér gróflega aðstöðu sína og trúnaðartraust brotaþola er hún var 16 ára að aldri og undir umsjá ákærða á heimili þeirra. Ákærði hefur hins vegar gengist greiðlega við brotinu. Að öllu virtu þykir refsing ákærða hæfilega ákveðin sex mánaða fangelsi, en rétt þykir á grundvelli heimildar í 57. gr. a almennra hegningarlaga að fresta fullnustu fjögurra mánaða af refsingunni og falli hún niður að liðnum þremur árum frá uppkvaðningu dómsins haldi ákærði almennt skilorð samkvæmt 57. gr. laganna.

Brotaþoli A… krefst miskabóta úr hendi ákærða. Ákærði hefur viðurkennt bótaskyldu en leggur fjárhæð kröfunnar í mat dómsins. Með því broti gegn stúlkunni sem ákærði hefur verið sakfelldur fyrir hefur hann valdið henni miska en þær bætur þykja hæfilega ákveðnar 700.000 krónur. Einnig verður fallist á vaxtakröfu brotaþola þannig að vextir reiknist frá 2. ágúst 2010 og dráttarvextir frá 10. desember 2010, en þá var mánuður liðinn frá því krafan var kynnt ákærða, sbr. 9. gr. laga um vexti og verðtryggingu, nr. 38/2001.

Loks verður ákærða með vísan til 1. mgr. 218. gr. laga nr. 88/2008 gert að greiða sakarkostnað samkvæmt yfirliti ákæruvalds, en málsvarnarlaun verjanda síns og þóknun réttargæslumanns brotaþola samkvæmt ákvörðun dómsins. Þær greiðslur þykja hæfilega ákveðnar að meðtöldum virðisaukaskatti svo sem greinir í dómsorði. Jafnframt verður ákærða gert að greiða ferðakostnað verjandans.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, X…, sæti fangelsi í sex mánuði, en fresta skal fullnustu fjögurra mánaða af refsingunni og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði A… 700.000 krónur í miskabætur auk vaxta samkvæmt 1. mgr. 8. gr. laga um vexti og verðtryggingu, nr. 38/2001, frá 2. ágúst 2010 til 10. desember 2010, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði 348.750 krónur í sakarkostnað, þar með talin málsvarnarlaun verjanda síns, S-kk-ef A-kk-ef S-kk-ef, hæstaréttarlögmanns, 188.250 krónur, og ferðakostnað verjandans, 21.578 krónur, og þóknun réttargæslumanns brotaþola, P-kk-ef A-kk-ef P-kk-ef, hæstaréttarlögmanns, 125.500 krónur.

B-kk-nf B-kk-nf